**ROMÂNIA (nu produce efecte juridice)\***

**JUDEŢUL MUREŞ Proiect**

**CONSILIUL LOCAL MUNICIPAL TÎRGU MUREŞ**

**HOTĂRÂREA nr. ........**

**din.............................2017**

**privind nivelul taxelor percepute de Administraţia Serelor, Parcurilor şi Zonelor Verzi**

**pe anul fiscal 2018**

 ***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr. 1430 din 18.09.2017 iniţiată de Administraţia Serelor, Parcurilor şi Zonelor Verzi, privind nivelul taxelor percepute de Administraţia Serelor, Parcurilor şi Zonelor Verzi, pe anul fiscal 2018,

 Conform prevederilor art. 484 din Legea nr. 227/2015 privind Codul fiscal şi în conformitate cu art. 30, alin. 1 din Legea nr. 273/2006 privind finanţele publice locale, cu modificările şi completările ulterioare, pentru funcţionarea unor servicii publice locale create în interesul persoanelor fizice şi juridice, consiliile locale aprobă taxe speciale.

 În baza alineatului 2 al art. 30 din Legea nr. 273/2006, cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor pentru infiinţarea serviciilor publice locale, precum şi pentru finanţarea cheltuielilor de intreţinere şi funcţionare ale acestor servicii.

 În temeiul art. 36, alin (1), lit. „b” şi alin. (4), lit. „c), art. 45, alin. (2), lit. „c” şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

 **Art. 1.** Se aprobă nivelul taxelor percepute prin Administraţia Serelor, Parcurilor şi Zonelor Verzi pe anul 2018, cuprinse în Anexa nr.1, care face parte integrantă din hotărâre.

 **Art. 2.** Cu aducerea la indeplinire a prevederilor prezenteihotărâri se însărcinează Administraţia Serelor, Parcurilor şi Zonelor Verzi şi Direcţia Economică.

 **Art. 3.** În conformitate cu prevederile art. 19 alin. (1), lit. e din Legea nr. 340/2004 privind instituţia prefectului, republicată şi a art. 3, alin. (1) din Legea nr. 544/2004 Legea contenciosului administrativ prezenta hotărâre se inaintează Prefectului Judeţului Mureş pentru exercitarea controlului de legalitate.

 **Viză de legalitate,**

**p. Secretarul Municipiului Tîrgu Mureş**

 **Directorul executiv D.J.C.A.A.P.L.**

 **Cătană Dianora-Monica**